Ab Urbe Condita - Periochae/liber CXXXIV
C. Caesar rebus compositis et omnibus prouinciis in certam formam redactis Augustus quoque cognominatus est ; et mensis Sextilis in honorem eius appellatus est.

Cum ille conuentum Narbone egit, census a tribus Galliis, quas Caesar pater uicerat, actus.

Bellum aduersus Basternas et Moesos et alias gentes a M. Crasso referuntur.